《九月二十日潘德舆招饮海山仙馆即事有作 其三》
清代·何绍基

桂子香余菊正开，朋簪回首二年杯。木奴坐看千头熟，查客谁期万里来。

云水空明入图画，海天清宴好楼台。面纹未觉观河皱，一笑何曾岁月催。

作者简介：何绍基（1799-1873），晚清诗人、画家、书法家。字子贞，号东洲，别号东洲居士，晚号蝯叟。湖南道州（今道县）人。道光十六年进士。咸丰初简四川学政，曾典福建等乡试。历主山东泺源、长沙城南书院。通经史，精小学金石碑版。据《大戴记》考证《礼经》。书法初学颜真卿，又融汉魏而自成一家，尤长草书。有《惜道味斋经说》、《东洲草堂诗·文钞》、《说文段注驳正》等著。